  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова 22-тӥ пӧсьтолэзе Уваын Спортъя XXXII элькун гужем гурт шудонъёсты сӥё-дано ворсазы но вормисьёсты пусйизы. Удмуртиысь 25 муниципал кылдытэтъёсысь 1,2 сюрс спортсменъёс спортысь 17 амалъёсын кужымзэс мертазы. Со сярысь улосвыл тӧролэн но кивалтэтлэн пресс-службазы ивортӥз. Туэ нырысьсэ спорт туризмъя ӵошатсконъёс радъяськизы. Ува ёрослэн командаез тужгес но шаплыез луиз. « Нырысетӥ элькун гурт шудонъёс 1992-тӥ арын Сигаевоын ортчизы. Со дырысен шудонъёс усто спорт сямлы пӧрмизы. Арысь аре пыриськисьёслэн лыдзы будэ, выль дисциплинаос пото, XXXII элькун гужем гурт шудонъёс солы зэматон луо » Дмитрий Аркалов, Удмуртиысь физической культурая но спортъя министрлэн воштӥсез Ӵошатсконъёслы йылпумъянъёсъя вормись ёросъёсты куинь группаын шараязы: – нырысетӥ группа (22 сюрслэсь трос улӥсен) 1-тӥ инты –Ува ёрос; 2-тӥ инты – Дэри ёрос; 3-тӥ инты – Пичи Пурга ёрос. – кыкетӥ группа (22 сюрсозь улӥсен) 1-тӥ инты – Алнаш ёрос; 2-тӥ инты – Вавож ёрос; 3-тӥ инты – Кез ёрос. – куинетӥ группа (12 сюрсозь улсен) 1-тӥ инты – Сьӧлта ёрос; 2-тӥ инты – Юкаменск ёрос; 3-тӥ инты – Дэбес ёрос. Тодэ вайытом, 2022-тӥ арын Спортъя XXXI элькун гужем гурт шудонъёс Дэри ёросын ортчизы. Тегъёс: Спорт гуртшудонъёс Ува Удмуртия  